Kasano No Marigatanak a Makigayyem?
Ania ti mabalinmo nga aramiden
Umuna, ammuem ti kita dagiti tattao a karirigatan a pakigayyemam.
Edad:
Marigatanak a makigayyem kadagiti . . .
kapatadak
in-inauna ngem siak
adulto
Abilidad:
Marigatanak a makigayyem kadagiti tattao nga . . .
atletiko
talentado
intelihente
Personalidad:
Marigatanak a makigayyem kadagiti tattao nga . . .
addaan iti kompiansa
nalatak
addaan iti bukod a grupo
Maikadua, piliem dagiti sasao a mangipakita iti kadawyan a reaksionmo no kaduam dagiti tattao a narigat a pakigayyemam.
Aginkukunaak nga agpapadakami kadagiti paginteresan ken abilidad.
Diak ikankano dagiti paginteresanda no di ket isarsaritak ti bukodko a paginteresan.
Diak agun-uni ken sipsiputak ti gundaway a mabalinkon ti pumanaw a dagus.
Maikatlo, sika ti umun-una a makigayyem! Saanmo nga urayen a dagiti sabsabali ti umasideg ken mangawis kenka a makigayyem kadakuada; no dadduma, masapul a sika ti umasideg kadakuada. (Filipos 2:4) Kasanom nga aramiden dayta?
Makigayyemka kadagiti saanmo a kaedad. Panunotem daytoy: Apay ngamin a dagiti laeng katawenam ti kayatmo a pakigayyeman sa agreklamoka nga awan ti mabirokam a gayyem? Mayarigka no kua iti tao a matmatayen iti bisin iti desierto nga isla idinto ta nagadu met ti ikan nga aglanglangoy iti aglawlaw!
“Imbaga ni nanangko a padasek ti makisarita kadagiti natataengan. Kinunana a masdaawakto ta nagadu gayam ti pagpapadaanmi. Husto ni Nanang. Ita, adun ti gagayyemko!”—Helena, 20.
Parang-ayem ti abilidadmo a makisarita. Ti aramidem ket (1) dumngeg, (2) agsaludsod, ken (3) ipakitam a pudno a maseknanka.—Santiago 1:19.
“Ikagkagumaak ti dumngeg imbes a siak ti kanayon nga agsasao. Ket no siak ti agsasao, saanko nga isarsarita ti maipapan iti bagik ken saanko a padpadaksen dagiti sabsabali.”—Serena, 18.
“No adda makisarita kaniak maipapan iti banag a diak ammo, pailawlawagko dayta kenkuana bareng no ad-adu pay ti maibagana kaniak.”—Jared, 21.
“Managbabainak, isu a pilpilitek ti bagik a makisarita. Ngem tapno maaddaanak iti gagayyem, masapul nga agbalinak a mannakigayyem. Isu a siakon ti umuna a makisarita.”—Leah, 16.
ilo_Latn ilo_Latn ilo_Latn tgl_Latn ilo_Latn ilo_Latn ilo_Latn tgl_Latn war_Latn ilo_Latn hau_Latn spa_Latn war_Latn war_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn